wickkiey/tamil-wikipedia-chunked huggingface dataset:
# ரூமி

கடந்த ஏழு நூற்றாண்டுகளாக ஈரானியர்கள், துருக்கியர்கள் ஆப்கானியர்கள், தஜக்கியர்கள் மற்றும் மத்திய ஆசியாவின் இஸ்லாமியர்கள் இவருடய ஆன்மீக வழிமுறையை போற்றிவருகிறார்கள். ரூமியின் முக்கியத்துவம் தேச மற்றும் இனங்களை கடந்து பரவியிருக்கிறது. இவரது கவிதைகள் உலகின் பலமொழிகளில் மொழிபெயர்க்கப்பட்டு பல்வேறு வடிவமாற்றங்களை அடைந்துள்ளன. 2007ஆம் ஆண்டு இவர் அமெரிக்காவின் மிகவும் புகழ்பெற்ற கவிஞர் என்று அறிவிக்கப்பட்டார்.  
ரூமியின் படைப்புகள் அனைத்தும் பெர்சிய மொழியில் எழுதப்பட்டவை. இவரின் மானஸ்வி தூய்மையான பெர்சிய இலக்கிய பெருமையை கொண்டது. இது பெர்சிய மொழிக்கு பெரும் புகழ் சேர்ப்பதாக இருக்கிறது. இன்றளவும் இவரது படைப்புகளை பெருமளவு பெர்சியர்கள் பெர்சிய மொழியிலேயே படித்து வருகிறார்கள். (இரான், தஜகிஸ்தான், ஆப்கானிஸ்தான் மற்றும் மத்திய ஆசியாவின் பெர்சிய மொழிபேசும் மக்கள்). இவரது படைப்புகளின் மொழிபெயர்ப்புகள் ஏனைய நாடுகளில் மிகுந்த புகழுக்குரியதாக இருக்கின்றன. இவரின் கவிதைகள் பெர்சிய, உருது, பஞ்சாபி மற்றும் துருக்கிய இலக்கியங்கள் தாக்கத்தை ஏற்படுத்யிருக்கின்றன. துருக்கிய மற்றும் இண்டிக் மொழிகள் பெரிசியோ அரபிக் வரிவடிவத்தில் எழுதப்படுகின்றான. பாஸ்த்தோ, ஒட்டாமன், துருக்கி, சாகாடை மற்றும் சிந்தி மொழிகள் இதற்கு உதாரணம்.
# ரூமி

## பெயர்

ஜலாலு-தின் முஹம்மத் பால்ஹி (பெர்சியப் பெயர்: جلالالدین محمد بلخى பெர்சிய உச்சரிப்பு : [dʒælɒːlæddiːn mohæmmæde bælxiː]) இவர் ஜலாலு-தின் முஹம்மத் ரூமி (جلالالدین محمد رومی பெர்சிய உச்சரிப்பு : [dʒælɒːlæddiːn mohæmmæde ɾuːmiː]).என்றும் அழைக்கப் படுவார். இவர் இரானிலும் ஆப்கானிஸ்தானிலும் பெரும்பாலானோரால் மௌலானா(பெர்சிய உச்சரிப்பு : مولانا : [moulɒːnɒː]) என்ற சிறப்பு பெயரால்அழைக்கப்பட்டார். துருக்கியர்கள் இவரை மெவ்ளானா என்றும் அழைத்தனர்.  
சிக்காகோ பல்கலைக்கழகத்தின் பிராங்க்ளின் லூயிசின் ரூமியின் வாழ்க்கை வராலாற்றாய்வு நம்பகத்தன்மைமிக்கது. இவரின் கூற்றுப்படி பைசாந்திய பேரரசின் அல்லது கிழக்கு ரோமப் பேரரசிற்கு சொந்தமானது அனோடோலியன் குடாநாடு. இது வரலாற்றில் வெகு அண்மையில்தான் இஸ்லாமியர்களினால் வென்றெடுக்கப்பட்டது. இது துருக்கிய இஸ்லாமிய ஆட்சியாளர்களால் ஆளப்பட்டபோதும் அரபியர்களும், பெர்சியர்கள், துருக்கியர்கள் இந்த நிலப்பரப்பை ரம் என்றே அழைத்து வந்தனர். எனவே அனோடோலியாவில் பிறந்த பல வரலாற்று பிரமுகர்களும் ரூமி என்கிற பெயரில் அழைக்கப்பட்டனர். ரூமி என்கிற வார்த்தை அரபி மொழியில் இருந்து பெறப்பட்ட வார்த்தை. இதன் அர்த்தம் ரோமன். இந்தத் தொடர்பில் நோக்கினால் ரோமன் என்பது பைசாந்திய பேரரசின் குடிமக்களை குறிக்கிறது அல்லது அநோடோலியாவில் வாழ்ந்தமக்களையும் அதனோடு தொடர்புடைய பொருட்களையும் குறிக்கிறது.  
இக்காரணங்களால் இஸ்லாமிய நாடுகளில் பொதுவாய் ஜலாலுதீன் ரூமி என்ற பெயரில் அழைக்கப்படுவதில்லை. பெர்சிய வார்த்தையான மௌலவி என்றோ துருக்கிய வார்த்தையான மெவ்ல்வி என்றோ அழைக்கப்படுகிறார். இவ்வார்த்தை "இறைவனுடன் பணியாற்றுபவர்" என்கிற பொருளுடையது.
# சந்தோஷ் நாராயணன்

**சந்தோஷ் நாராயணன்** (பிறப்பு: 15 மே 1983) ஒரு தமிழ்நாட்டு இசையமைப்பாளர் ஆவார். இவர் 2012ஆம் ஆண்டு அட்டகத்தி என்ற திரைப்படத்தின் மூலம் இசையமைப்பாளராக அறிமுகமானார். அதைத் தொடர்ந்து பீட்சா, சூது கவ்வும், பீட்சா II: வில்லா, குக்கூ, ஜிகர்தண்டா, மெட்ராஸ் போன்ற தமிழ் திரைப்படங்களுக்கும் மற்றும் **பில்லா ரங்கா** என்ற ஒரு தெலுங்கு திரைப்படத்திற்கும் இசையமைத்துள்ளார்.
# சந்தோஷ் நாராயணன்

## பட்டியல்

| ஆண்டு | தலைப்பு | மொழி | குறிப்புகள் |
| --- | --- | --- | --- |
| 2008 | நேனு மீக்கு தெலுசா? | தெலுங்கு | பின்னணி இசை மட்டும் |
| என்னை தெரியுமா? | தமிழ் | பின்னணி இசை மட்டும் |  |
| 2012 | அட்டகத்தி | தமிழ் |  |
| உயிர் மொழி | தமிழ் |  |  |
| பீட்சா | தமிழ் |  |  |
| 2013 | சூது கவ்வும் | தமிழ் | சிறந்த பின்னணி இசை
பரிந்துரை—சிறந்த இசையமைப்பாளர் |
| லூசியா | கன்னடம் | பின்னணி இசை மட்டும் |  |
| பீட்சா II: வில்லா | தமிழ் |  |  |
| பில்லா ரங்கா | தெலுங்கு |  |  |
| 2014 | குக்கூ | தமிழ் |  |
| ஜிகர்தண்டா | தமிழ் |  |  |
| மெட்ராஸ் | தமிழ் |  |  |
| எனக்குள் ஒருவன் | தமிழ் |  |  |
| இறுதி சுற்று | தமிழ் |  |  |
| கர்ணன் | தமிழ் |  |  |
| ஜகமே தந்திரம் | தமிழ் |  |  |
# சந்தோஷ் நாராயணன்

## பட்டியல்

### தொலைக்காட்சி/ இணையத்தொடர்கள்

| ஆண்டு | தொடர்கள் | மொழி | குறிப்பு |
| --- | --- | --- | --- |
| 2022 | ஃபாடு | ஹிந்தி | சோனிலிவ் இல் வெளியிடப்பட்டது . |
| 2023 | நைட் மேனேஜர் | ஹிந்தி | டிஸ்னி+ ஹாட்ஸ்டார் இல் வெளியிடப்பட்டது . தலைப்புப் பாடல் மட்டுமே |
| 2022 | *பேட்டைக்காலி* | தமிழ் | ஆஹா அன்று வெளியிடப்பட்டது . 8 அத்தியாயங்கள் |
# சந்தோஷ் நாராயணன்

## விருதுகள்

2013ஆம் ஆண்டு சூது கவ்வும் என்ற திரைப்படத்துக்கு இசையமைத்ததற்காக இரண்டு விஜய் விருதுகளுக்கு பரிந்துரை செய்யப்பட்டு சிறந்த பின்னணி இசைக்கான ஒரு விருதை வென்றார்.
# ஜார்ஜ் ஓம்

**ஜார்ஜ் சைமன் ஓம்** (*Georg Simon Ohm*, ; மார்ச்சு 16, 1789 – சூலை 6, 1854) செருமானிய இயற்பியலாளரும் கணிதவியலாளரும் ஆவார். பள்ளி ஆசிரியராகப் பணியாற்றும்போது ஓம் இத்தாலிய இயற்பியலாளர் வோல்ட்டா கண்டுபிடித்த மின்வேதி கலத்தைக் கொண்டு தமது ஆய்வுகளைத் துவங்கினார். தாமே உருவாக்கிய கருவிகளைக் கொண்டு ஒரு கடத்தியின் இரு முனைகளுக்கு இடையேயான நிலை வேறுபாட்டிற்கும் (மின்னழுத்தம்) அதனால் ஏற்படும் மின்னோட்டத்திற்கும் நேரடித் தொடர்பு இருப்பதைக் கண்டறிந்தார். இந்தத் தொடர்பை விவரிப்பதே ஓமின் விதி என அறியப்படுகிறது. அனைத்துலக அலகுகளில் மின்தடைக்கான அலகு இவரது பெயரைக் கொண்டு ஓம் (குறியீடு Ω) என வழங்கப்படுகிறது.
# லூயி ஹெரால்டு கிரே

**லூயி எரால்டு கிரே** (*Louis Harold Gray*, நவம்பர் 10, 1905 – சூலை 9, 1965) பிரித்தானிய இயற்பிலாளர் ஆவார். இவர் உயிரினங்களின் மீது கதிர்வீச்சின் தாக்கங்களைக் குறித்து ஆராய்ந்து வந்தார். இவரது ஆய்வின் விளைவாக கதிர் உயிரியல் என்ற துறை உருவானது. இவரது சாதனைகளில் ஒன்றாக கதிர்வீச்சு அளவிற்கான அலகை வரையறுத்தார். அனைத்துலக அலகுகளில் இது இவரது பெயராலேயே கிரே என அழைக்கப்படுகின்றது.
# யூக்ளிடிய தொலைவு

கணிதத்தில் **யூக்ளிடிய தொலைவு** அல்லது **யூக்ளிடிய மெட்ரிக்** (*Euclidean distance*, *Euclidean metric*) என்பது இரு புள்ளிகளுக்கிடையே உள்ள சாதாரணத் தொலைவு (அளவுகோலால் அளக்கக்கூடிய) ஆகும். இதன் மதிப்பு பித்தகோரசு வாய்ப்பாட்டின் மூலம் கணிக்கப்படுகிறது. இந்த வாய்ப்பாட்டைப் பயன்படுத்துவதன் மூலம் யூக்ளிய வெளியானது ஒரு மெட்ரிக் வெளி ஆகிறது. இதற்குரிய நெறிமமானது, யூக்ளிடிய நெறிமம் என அழைக்கப்படுகிறது. பண்டைய இலக்கியங்களில் மெட்ரிக்கானது ”பித்தகோரசு மெட்ரிக்” எனக் குறிப்பிடப்பட்டுள்ளது.
# யூக்ளிடிய தொலைவு

## வரையறை

**p** , **q** ஆகிய இரு புள்ளிகளை இணைக்கும் கோட்டுத்துண்டின் (<math>\overline{\mathbf{p}\mathbf{q}}</math>) நீளமே அவற்றுக்கிடையே உள்ள யூக்ளிடிய தொலைவு ஆகும் .  
கார்ட்டீசிய ஆள்கூற்று முறைமையில், யூக்ளிடிய *n*-வெளியிலமையும் **p**&nbsp;=&nbsp;(*p*<sub>1</sub>,&nbsp;*p*<sub>2</sub>,...,&nbsp;*p*<sub>*n*,</sub>) **q**&nbsp;=&nbsp;(*q*<sub>1</sub>,&nbsp;*q*<sub>2</sub>,...,&nbsp;*q*<sub>*n*</sub>) ஆகிய இரு புள்ளிகளுக்கு இடையேயுள்ள தொலைவு d :  
யூக்ளிடிய *n*-வெளியில் ஒரு புள்ளியின் நிலையானது ஒரு யூக்ளிடிய திசையன் ஆகும். எனவே **p** , **q** இரண்டும் யூக்ளிடிய வெளியின் ஆதியிலிருந்து தொடங்கும் இரு யூக்ளிடிய திசையன்களின் இறுதி முனைப்புள்ளிகளாக இருக்கும். ஒரு திசையனின் யூக்ளிடிய நெறிமம் (யூக்ளிடிய நீளம், அளவு) என்பது அந்தத் திசையனின் நீளத்தைத் தருகிறது:
:<math>\|\mathbf{p}\| = \sqrt{p_1^2+p_2^2+\cdots +p_n^2} = \sqrt{\mathbf{p}\cdot\mathbf{p}}</math>  
யூக்ளிடிய வெளியில் திசையிடப்பட்ட கோட்டுத்துண்டால் குறிக்கப்படும் திசையன், குறிப்பிட்ட தொடக்கப்புள்ளி இறுதிப்புள்ளியும் கொண்டது. இதில் தொடக்கப்புள்ளி யூக்ளிடிய வெளியின் ஆதியாகும். ஒரு திசையனின் நீளமானது அதன் தொடக்கப்புள்ளிக்கும் இறுதிப்புள்ளிக்கும் இடைப்பட்ட தொலைவு என்பதால், யூக்ளிடிய நெறிமமானது, யூக்ளிடிய தொலைவின் சிறப்புவகையாக, தொடக்கப்புள்ளிக்கும் இறுதிப்புள்ளிக்கும் இடைப்பட்ட யூக்ளிடிய தொலைவாக உள்ளது.  
**p** , **q** இரண்டுக்கும் இடைப்பட்ட தொலைவுத் திசையன்:
:<math>\mathbf{q} - \mathbf{p} = (q_1-p_1, q_2-p_2, \cdots, q_n-p_n)</math>  
முப்பரிமாண வெளியில் (*n*=3) இத்திசையன் <math>\overrightarrow{pq} </math> எனத் தரப்படுகிறது. **p** இலிருந்து **q** விற்கு செல்லும் இந்த அம்புக்குறிக் குறியீடானது, **p** ஐப் பொறுத்த **q** இன் நிலையைக் காட்டுகிறது. **p** , **q** இரண்டும் ஒரே புள்ளியின் தொடர்ந்த இரு வெவ்வேறு நேரங்களின் நிலையைத் தருமானால் <math>\overrightarrow{pq} </math>, அப்புள்ளியின் இடப்பெயர்ச்சியைக் குறிக்கும் திசையனாகிறது.  
**p** , **q** இரண்டிற்கும் இடைப்பட்ட யூக்ளிடிய தொலைவானது இந்த இடப்பெயர்ச்சி திசையனின் யூக்ளிடிய நீளமாகும்:  
:<math>\|\mathbf{q} - \mathbf{p}\| = \sqrt{\|\mathbf{p}\|^2 + \|\mathbf{q}\|^2 - 2\mathbf{p}\cdot\mathbf{q}}.</math>
# யூக்ளிடிய தொலைவு

## வரையறை

### ஒரு பரிமாணம்

ஒரு பரிமாணத்தில் மெய்யெண் கோட்டின் மீதமையும் இரு புள்ளிகளுக்கு இடைப்பட்ட தொலைவானது அவ்விரு புள்ளிகள் குறிக்கின்ற இரு மெய்யெண்களின் வித்தியாசத்தின் தனி மதிப்பு ஆகும்.  
மெய்யெண் கோட்டின் மீதமைந்த இரு புள்ளிகள் *x* , *y* எனில், இவற்றுக்கிடைப்பட்ட தொலைவு:
:<math>\sqrt{(x-y)^2} = |x-y|.</math>
# யூக்ளிடிய தொலைவு

## வரையறை

### இரு பரிமாணம்

இரு பரிமாண யூக்ளிடிய தளத்தில், **p**&nbsp;=&nbsp;(*p*<sub>1</sub>,&nbsp;*p*<sub>2</sub>), **q**&nbsp;=&nbsp;(*q*<sub>1</sub>,&nbsp;*q*<sub>2</sub>) ஆகிய இரு புள்ளிகளுக்கு இடைப்பட்ட தொலைவு:
:<math>\mathrm{d}(\mathbf{p},\mathbf{q})=\sqrt{(p_1-q_1)^2 + (p_2-q_2)^2}.</math>  
இது பித்தகோரசு தேற்ற முடிவை ஒத்துள்ளது.  
**p** , **q** புள்ளிகளின் போலார் ஆயகூறுகள் (*r*<sub>1</sub>,&nbsp;θ<sub>1</sub>),(*r*<sub>2</sub>,&nbsp;θ<sub>2</sub>) எனில் சமன்பாடு இன்படி, அப்புள்ளிகளுக்கு இடைப்பட்ட தொலைவு:
:<math>\sqrt{r_1^2 + r_2^2 - 2 r_1 r_2 \cos(\theta_1 - \theta_2)}.</math>
# யூக்ளிடிய தொலைவு

## வரையறை

### முப்பரிமாணம்

முப்பரிமாண யூக்ளிடிய வெளியில் **p**&nbsp;=&nbsp;(*p*<sub>1</sub>,&nbsp;*p*<sub>2</sub>,&nbsp;*p*<sub>3</sub>), **q**&nbsp;=&nbsp;(*q*<sub>1</sub>,&nbsp;*q*<sub>2</sub>,&nbsp;*q*<sub>2</sub>) ஆகிய இரு புள்ளிகளுக்கு இடைப்பட்ட தொலைவு:  
:<math>d(p, q) = \sqrt{(p_1 - q_1)^2 + (p_2 - q_2)^2+(p_3 - q_3)^2}.</math>
# யூக்ளிடிய தொலைவு

## வரையறை

### N பரிமாணம்

யூக்ளிடிய *n*-பரிமாண வெளியிலமையும் **p**&nbsp;=&nbsp;(*p*<sub>1</sub>,&nbsp;*p*<sub>2</sub>,...,&nbsp;*p*<sub>*n*,</sub>) **q**&nbsp;=&nbsp;(*q*<sub>1</sub>,&nbsp;*q*<sub>2</sub>,...,&nbsp;*q*<sub>*n*</sub>) ஆகிய இரு புள்ளிகளுக்கு இடையேயுள்ள தொலைவு:
:<math>d(p, q) = \sqrt{(p_1- q_1)^2 + (p_2 - q_2)^2+...+(p_i - q_i)^2+...+(p_n - q_n)^2}.</math>
# யூக்ளிடிய தொலைவு

## வரையறை

### வர்க்கப்படுத்தப்பட்ட யூக்ளிடிய தொலைவு

அதிகளவு தொலைவிலமையும் பொருள்களுக்காக யூக்ளிடிய தொலைவு வர்க்கப்படுத்தப்படுகிறது:
:<math>d^2(p, q) = (p_1 - q_1)^2 + (p_2 - q_2)^2+...+(p_i - q_i)^2+...+(p_n - q_n)^2.</math>  
வர்க்கப்படுத்தப்பட்ட யூக்ளிடிய தொலைவு முக்கோணச் சமனிலியை நிறைவு செய்யாமையால், அது ஒரு மெட்ரிக் அல்ல. எனினும் தொலைவுகள் மட்டுமே ஒப்பீடு செய்யப்படுகின்ற உகமம்காணும் கணக்குகளில் (optimization problems) இது பெரும்பாலும் பயன்படுத்தப்படுகிறது.
# கென்னல்வெர்த் கோட்டையகம் (ஒசூர்)

**ஒசூர் கோட்டை** என்று பொதுவாக அழைக்கபடும் **கென்னல்வெர்த் கோட்டையகம்** என்பது தமிழ்நாட்டின், கிருட்டிணகிரி மாவட்டம் ஒசூரில் தற்போது இராம் நகர் என்று அழைக்கப்படும் பகுதியில் இருந்த கோட்டையக மாளிகையாகும்
# கென்னல்வெர்த் கோட்டையகம் (ஒசூர்)

## வரலாறு

பிரெட் என்பவர் 1861 முதல் 1864 வரை சேலம் மாவட்ட ஆட்சியராக இருந்த காலத்தில் (கொஞ்ச காலம் அப்போது ஒசூர் மாவட்ட தலைநகராகவும் இருந்துள்ளது)
இலண்டனிலிருந்த செல்வ சீமாட்டியான தம் மனைவியை ஒசூருக்கு வருமாறு கேட்டுக் கொண்டார். இலண்டனிலிருந்த *கென்னல் வெர்த் கோட்டையகம்* போன்ற ஒரு மாளிகை ஒசூரில் இருந்தால், தான் வருவதாகப் பதில் எழுதினாளாம். அதேபெயரில் அவ்வாறே ஒரு மாளிகை கட்டினார். கெனில்வர்த் கேசில் இங்கிலாந்தின் மிகப்பெரிய மாளிகைகளில் ஒன்று. அது வார்க்விச்சயரில் இருந்தது. ஏழு ஏக்கர் பரப்புடையது. உள்நாட்டுப் போரில் பன்னிரெண்டாம் நூற்றாண்டில் அது அழிந்து விட்டது. அந்த மாளிகையின் அமைப்பையும் சிறப்பையும் சர் வால்டர் ஸ்கார்ட் தம் புதினத்தில் மிக விவரமாக்க் குறிப்பிட்டுள்ளார். அந்த புதினத்தில் காணப்படும் செய்தி களைக்கொண்டு பிரட் அழகிய மாளிகை அமைத்து, அதன் மீது இத்தாலியிலுள்ளது போன்று கூரை போட்டு. சுற்றிலும் அகழி அமைத்தார். கி.பி.1861 முதல் 1864 வரை நான்கு ஆண்டுகள் கட்டட வேலை நடந்தது. இம்மாளிகை ஹமில்டன் என்ற திறம் வாய்ந்த வெள்ளைக்கார பொறியாளரின் மேற்பார்வையில் கட்டப்பட்டது. இம்மாளிகையை எழுப்ப அரசு பணத்தை கையாடிய குற்றத்துக்காக ஆளுநர் பிரட் பதவி நீக்கம் செய்யப்பட்டார். கென்னல்வொர்த் கோட்டையகத்துக்குச் சீமாட்டியும் வரவில்லை. 1871ஆம் ஆண்டு பிரட் கோட்டையைச் சென்னை மாகாண அரசுக்கு விற்றுவிட்டு இலண்டன் சென்றுவிட்டார். அதன் பின்னர் வால்டன் இல்லியட் லோக்ககார்ட் சேலம் மாவட்ட ஆளுநராகப் பொறுப்பேற்றார். இவரின் தலைமையிடம் ஒசூராகும். இவர் தன் மனைவியோடு இம்மாளிகையிலேயே தங்கி இருந்தார். உடல் நலம் குன்றி மாளிகையிலேயே உயிரிழந்தார். அவரது நினைவாக அவரின் மனைவி அமைத்த நினைவுச் சின்னம் இக்கோட்டை இருந்த இடத்திற்கு சற்று தொலைவில் இன்றும் உள்ளது. (ஒசூர் கிளை நூலகம் எதிரில்)
# கென்னல்வெர்த் கோட்டையகம் (ஒசூர்)

## அழிவு

சென்னை அரசாங்கத்தாரால் இந்தக் கென்னல்வொர்த் கோட்டை 29.8.37 அன்று ஏலம் விடப்பட்டது டி. வி. சேசைய்யர் என்பவர் ஏலத்தில் வாங்கி, வரதராஜுலு என்பவருக்கு விற்க அவர் அந்த அழகிய மாளிகைக் கோட்டையின் மரச்சாமான்களை எல்லாம் உடைத்தெடுத்து விற்றுவிட்டார்., மிஞ்சிய சுவர்களும் தற்போது இல்லை, அகழிமட்டுமே எஞ்சியுள்ளது.
# சந்திரோதயம் (ஓவியர்)

**சந்திரோதயம்** தமிழகப் பெண் ஓவியர்களுள் ஒருவர். இவரது கணவர் ப.தங்கமும் சிறந்த ஓவியராவார். தஞ்சை பெரிய கோயில், குகையநல்லூர் மாரியம்மன் கோயில் ஆகியவற்றின் கடவுள்களை வரைந்துள்ளார். இவர் 11 அக்டோபர் 2023 அன்று காலமானார்.  
சித்திரக்கதைகளில் இவருக்குள்ள நாட்டம் ஈடு இணையற்றது. இவரது ஓவியங்கள் மிகவும் புகழ் பெற்றனவாகும்.
# சந்திரோதயம் (ஓவியர்)

## கல்வி, பணி

கும்பகோணம் ஓவிய ஆசிரியர் குப்புசாமி ஐயரிடம் ஆறு ஆண்டுகள் ஓவியங்கள் கற்று, அரசின் டிப்ளமோ பெற்றவர். ஓவிய ஆசிரியர் பயிற்சியான டி.டி.சி முடித்து கும்பகோணம் செயிண்ட் ஜோசப் உயர்நிலைப்பள்ளியில் இரண்டு ஆண்டுகள் ஓவிய ஆசிரியராகப்ப் பணியாற்றி, பின்னர் தஞ்சாவூர் கிருத்துவ பெண்கள் மேல்நிலைப்பள்ளியில் 33 ஆண்டுகள் ஓவிய ஆசிரியராகப் பணியாற்றி ஓய்வு பெற்றவர்.
# சந்திரோதயம் (ஓவியர்)

## ஓவியப்பயிற்சி

தன்னிடம் பயின்ற மாணவிகளுக்கு சிறப்பாக ஓவியப்பயிற்சி அளித்தவர். தஞ்சாவூரில் நடைபெற்ற உலகத்தமிழ் மாநாட்டு சிறப்பு மலரில் இவருடைய மாணவிகள் இருவர் வரைந்து தந்த ஓவியங்கள் முதல் மற்றும் இரண்டாம் பரிசைப் பெற்றுள்ளன.
# சந்திரோதயம் (ஓவியர்)

## சித்திரக்கதை நூல்

உலகம் வியக்கும் தஞ்சாவூர் பெரிய கோயிலைக் கட்டிய இராஜராஜனின் இளம் பருவத்தின் நிகழ்ச்சிகளை வரலாற்று அடிப்படையில் கற்பனை கலந்து ”மர்மவீரன் ராஜராஜசோழன்” என்ற தலைப்பில் ஒரு சித்திரக்கதையை எழுதி நூலாக வெளியிட்டுள்ளார். அடுத்து தன் கணவர் ஓவியர் தங்கத்துடன் இணைந்து தாராசுரம் ஐராவதீஸ்வரர் கோயிலை வைத்து இரண்டாம் ராஜராஜனின் வரலாற்றுப் பின்னணியில் ”ராஜகம்பீரன்” என்ற சித்திரக் கதையை வரைந்து நூலாக வெளியிட்டுள்ளார்.
# சந்திரோதயம் (ஓவியர்)

## ஓவியங்கள்

இவர், தனது கணவருடன் ஓவியங்கள் வரைந்துள்ளார். அவற்றுள் கீழ்க்கண்டவை குறிப்பிடத்தக்கனவாகும். இவருடைய அமெரிக்கப் பயணத்தின்போது அமெரிக்க, இந்திய, தமிழ் நண்பர்களுக்கு 60க்கும் மேற்பட்ட ஓவியங்களை வரைந்து தந்துள்ளார்.
- தஞ்சாவூர் பெரிய கோயிலில் சரஸ்வதி, பிரஹ்ஹன் நாயகி, வராகியம்மன் ஓவியங்கள்
- புன்னைநல்லூர் மாரியம்மன் கோயிலில் மாரியம்மன் ஓவியம்
- திருவையாறு தியாகராஜர் சன்னதியில் உஞ்சிவிருத்தி தோற்றத்தில் தியாகராஜர் ஓவியம்
# சந்திரோதயம் (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# சந்திரோதயம் (ஓவியர்)

## வெளியிணைப்புகள்

- மர்ம வீரன் ராஜராஜன்!, [[தினமணி], 26.9.2010]
- கீற்று, தமிழ்ச்சித்திரக்கதைகள் ஓர் அறிமுகம்
# வெர்னர் வொன் சீமன்சு

**எர்னஸ்ட் வெர்னர் சீமன்சு** (*Ernst Werner Siemens*, 1888 முதல் **வொன் சீமன்சு**; ; 13 திசம்பர் 1816 – 6 திசம்பர் 1892) செருமானிய கண்டுபிடிப்பாளரும் தொழிலதிபரும் ஆவார். இவரது பெயர் மின்தடைக்கான அனைத்துலக அலகுக்கு, சீமன்சு, வைக்கப்பட்டுள்ளது. புகழ்பெற்ற மின்னியல் தொலைத்தொடர்பு நிறுவனமான சீமென்சை இவர் நிறுவினார்.
# பத்தேபூர் சிக்ரி மக்களவைத் தொகுதி

**ஃபத்தேப்பூர் சிக்ரி மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# பத்தேபூர் சிக்ரி மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:
1. ஆக்ரா ஊரகம்
1. பதேஹ்பூர் சிக்ரி
1. கேராகட்
1. பதேஹாபாத்
1. பாஹ்
# பத்தேபூர் சிக்ரி மக்களவைத் தொகுதி

## நாடாளுமன்ற உறுப்பினர்கள்

- 2014: பாபுலால் சவுதரி, பாரதிய ஜனதா கட்சி
# பத்தேபூர் சிக்ரி மக்களவைத் தொகுதி

## மேலும் பார்க்க

- ஆக்ரா மாவட்டம்
- உத்தரப் பிரதேச மக்களவைத் தொகுதிகள்
# பிரோசாபாத் மக்களவைத் தொகுதி

**பிரோசாபாத் மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.
# பிரோசாபாத் மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:  
1. டுன்டலா
1. ஜஸ்ரானா
1. பிரோசாபாத்
1. ஷிகோஃகாபாத்
1. சிர்சாகஞ்சு
# பிரோசாபாத் மக்களவைத் தொகுதி

## நாடாளுமன்ற உறுப்பினர்கள்

- 2014: அக்ஷய் யாதவ், சமாஜ்வாதி கட்சி
# பிரோசாபாத் மக்களவைத் தொகுதி

## மேலும் பார்க்க

- பிரோசாபாத் மாவட்டம்
- உத்தரப் பிரதேச மக்களவைத் தொகுதிகள்
# சைட்டோக்கைன்

தொடர்பி/செயலூக்கி ஆகும்|]]
**சைட்டோக்கைன்கள்** (அ) **உயிரணுத் தொடர்பிகள்/செயலூக்கிகள்** (Cytokines) என்பவைச் செல் சமிக்ஞைகளுக்குத் தேவைப்படும் சிறிய (~5–20 கிலோ டால்டன்) புரதங்களாகும். உயிரணுக்களால் வெளியிடப்படும் இப்புரதங்கள் பிற செல்களைப் பாதிக்கின்றன (பக்கச்சுரப்புத் தாக்கம்). சில நேரங்களில் இவை வெளியிடும் செல்களையும் பாதிப்படையச் செய்கின்றன (தன்சுரப்புத் தாக்கம்). உயிரணு இயக்கி/ஈர்ப்பிகள் (chemokines), தீநுண்ம எதிர்ப்பிகள், வெள்ளையணு தொடர்பி/செயலூக்கிகள் (Interleukines), நிணநீர்ச் செல் தொடர்பி/செயலூக்கிகள் (lymphokines), கழலை நசிவுக்காரணி போன்றவை சைட்டோக்கைன்கள் என்றாலும் பொதுவாக இவை இயக்குநீர்களோ (அ) வளர் காரணிகளோ இல்லை. நோயெதிர்ப்புச் செல்களான பெருவிழுங்கிகள், பி உயிரணுகள், டி உயிரணுகள் மற்றும் அடிநாட்டக்கலங்கள் (mast cells), அகவணிக்கலங்கள் (endothelial cells), நாரியற்செல்கள் (fibroblasts), இழையவலைச் செல்கள் (stromal cells) போன்ற பலவிதமான உயிரணுக்கள் சைட்டோக்கைன்களை உருவாக்குகின்றன; ஒன்றிற்கும் மேற்பட்டச் செல் வகைகள் ஒரு சைட்டோக்கைனை உருவாக்கலாம்.  
நோய் எதிர்ப்பாற்றல் முறைமையில் இன்றியமையாப் பணிகளை செய்யும் இப்புரதங்கள் உயிரணுக்களின் மேற்பரப்பிலுள்ள இவற்றின் ஏற்பிகள் மூலமாகச் செயற்படுகின்றன; தாதுசார் நோயெதிர்ப்புத்திறன் (humoral immunity), உயிரணுசார் நோயெதிர்ப்புத்திறன் (cell-mediated immunity) ஆகியவற்றிற்கிடையேயான சமநிலையை சைட்டோக்கைன்கள் ஒழுங்குப்படுத்துகின்றன. மேலும், குறிப்பிட்டச் செல்களின் முதிர்வு, வளர்ச்சி, ஏற்புத்தன்மை ஆகியவற்றை முறைப்படுத்துகின்றன. சில சைட்டோக்கைன்கள் சிக்கலான வழிமுறைகளில் பிற சைட்டோக்கைன்களின் செயற்பாட்டை அதிகரிக்கவோ, தடுக்கவோ செய்கின்றன. பிற செல் சமிக்ஞை மூலக்கூறுகளான இயக்குநீர்கள் சுழல் பாய்மத்தில் மிகக் குறைவான செறிவு, குறிப்பிட்டச் சில செல் வகைகளால் உருவாக்கப்படுவது போன்ற காரணிகளால் சைட்டோக்கைன்களிலிருந்து வேறுபடுகின்றன.  
உடல் நலம், நோய்வாய்ப்படுதல் ஆகிய இரண்டிலும் சைட்டோக்கைன்கள் இன்றியமையாப் பணிகளைக் கொண்டுள்ளது; குறிப்பாக நோய்த்தொற்றுக்கெதிரான ஒம்புயிரின் துலங்கல்கள், நோயெதிர்ப்புத் திறன்கள், அழற்சி, பேரதிர்ச்சி, இரத்த நச்சுப்பாடு (sepsis), புற்றுநோய், இனப்பெருக்கம் ஆகியவற்றைக் கூறலாம்.
# மைசூரு தசரா

**மைசூரு தசரா** (*Mysore Dasara*) என்பது இந்தியாவின் கருநாடக மாநிலத்தில் *நாடஹப்ப* (கர்நாடக மாநிலத்தின் பண்டிகை) என்று கொண்டாடப்படும் ஒரு பண்டிகை ஆகும். விஜயதசமி நாளில் மைசூருவின் சாமுண்டேஸ்வரி தேவி மகிஷாசுரனை வெற்றி கொண்ட நாள். மகிஷாசுரன் என்கிற பெயரிலிருந்தே மகிசூர் (பிற்காலத்தில் மைசூரு) வந்திருப்பதாகவும் கூறப்படுகிறது. 2010 ஆம் வருடம் இந்த பண்டிகை தனது 400வது ஆண்டு விழாவைக் கொண்டாடியது.
# மைசூரு தசரா

## வரலாறு

இந்தப் பண்டிகை விஜயநகரப் பேரரசர்களால் 15ஆம் நூற்றாண்டிலிருந்து கொண்டாடப்பட்டு வருகிறது. பெர்ஷியன் தூதுவர் அப்துர் ரஜாக் இந்த பண்டிகையைப் பற்றி தனது Matla-us-sadain wa Majma-ul-Bahrain (இரண்டு புனித நட்சத்திரக் கூட்டங்களின் எழுச்சியும், இரண்டு கடல்களின் சங்கமமும்) என்ற புத்தகத்தில் மகாநவமி என்ற பெயரில் தசரா கொண்டாட்டங்கள் நடந்தன என்று குறிப்பிடுகிறார். விஜயநகரப் பேரரசின் வீழ்ச்சிக்குப் பிறகு மைசூரை ஆண்டுவந்த ஒடையார் வம்ச அரசர் ராஜ ஒடையார் இந்த தசராவை ஸ்ரீரங்கப்பட்டினத்தில் கொண்டாட ஆரம்பித்தார். தசரா கொண்டாட்டங்களில் 3வது கிருஷ்ணராஜ ஒடையார் காலத்தில் சிறப்பு தர்பார் இடம் பெற்றது. இந்த தர்பார் மைசூரு அரண்மனையில் கூடியது. அரச குடும்பத்தினரும், சிறப்பு விருந்தாளிகளும், அதிகாரிகளும், பொதுமக்களும் இந்த தர்பாரில் பங்குபெற்றனர். சென்ற வருடம் (2013) வரை இந்த வழக்கம் தொடர்ந்தது. மஹாநவமி என்று சொல்லப்படும் ஒன்பதாவது தினம் அரச உடைவாள் யானையின் மேல் ஏற்றப்பட்டு ஊர்வலமாக எடுத்துச் செல்லப்படும். இந்த ஊர்வலத்தில் யானைகளுடன் கூட ஒட்டகங்களும், குதிரைகளும் இடம் பெறும்.  
இந்தக் கொண்டாட்டம் நடைபெறும் பத்து தினங்களிலும் மைசூரு அரண்மனை வண்ண வண்ண விளக்குகளால் அலங்கரிக்கப்பட்டு ஜொலிப்பது பார்க்க பார்க்க திகட்டாத ஒரு காட்சி. இதற்காக ஒரு லட்சம் விளக்குகள் ஒரு கோடி ரூபாய் செலவில் ஏற்றப்படுகின்றன. பல்வேறு வகையான கலைநிகழ்ச்சிகள் அரண்மனையின் முன் நடைபெறும்.  
விஜயதசமியன்று தசரா ஊர்வலம் (ஜம்போ சவாரி) நடைபெறும். தங்க மண்டபத்தில் சாமுண்டேச்வரி தேவி எழுந்தருளப்பட்டு மைசூரு நகரின் பிரதான வீதிகளில் வலம் வருவாள். இந்த தங்க மண்டபத்தின் எடை 750 கிலோ மட்டுமே! இந்த தங்கமண்டபம் அலங்கரிக்கப்பட்ட யானையின் மேல் ஏற்றப்பட்டு ஊர்வலம் வரும். ஊர்வலம் ஆரம்பிப்பதற்கு முன் அரச குடும்பத்தினரும், சிறப்பு விருந்தாளிகளும் தேவியை ஆராதிப்பார்கள்.  
நடனக் குழுக்கள், இசைக்குழுக்கள், அலங்கரிக்கப்பட்ட யானைகள், குதிரைகள், ஒட்டங்கங்கள் எல்லாம் இந்த ஊர்வலத்தின் அழகைக் கூட்டும். இந்த ஊர்வலம் மைசூரு அரண்மனையிலிருந்து துவங்கி பன்னிமண்டபம் (Banni Mantapam) என்று சொல்லப்படும் இடத்தில் முடிவடையும். இந்த இடத்தில் இருக்கும் பன்னி (வன்னி மரங்கள்) மரங்களுக்கு பூஜை நடக்கும். பாண்டவர்கள் தங்களது அஞ்ஞாதவாசத்தின் போது இந்த மரங்களில் தான் தங்களது ஆயுதங்களை மறைத்து வைத்திருந்தார்கள் என்பதால் அரசர்கள் இந்த மரத்தை வழிபடுவது வழக்கத்தில் உள்ளது. அன்று அரசர்கள் செய்த வழிபாடு இன்றும் மைசூரு தசரா பண்டிகையில் தொடருகிறது.
# மைசூரு தசரா

## விளக்கொளி அணிவகுப்பு

தசரா கொண்டாட்டங்களின் இறுதி நிகழ்ச்சியாக விளக்கொளி அணிவகுப்பு பன்னிமண்ட அரங்கத்தில் நடைபெறுகிறது. இதில் லேசர் காட்சிகள், கரணங்கள் போடுபவர்களின் சாகசங்கள், மோட்டார் சைக்கிள் சாகசங்கள் மற்றும் குதிரையேற்றம் ஆகியவை இடம் பெறும். விளக்கொளி அணிவகுப்பு நிகழ்ச்சியின் போது அரசர் குதிரையேற்ற உடையில் குதிரை மீதமர்ந்து வந்து இராணுவ மரியாதையை ஏற்றுக் கொள்வார். இந்த நிகழ்ச்சி துவங்கும் சமயம் இரவுப் பொழுது வந்துவிடுமாதலால் நிறைய விளக்குகள் ஏற்றுவார்கள். அரசர் தனது இராணுவ பலத்தை தனது எதிரிகளுக்குத் தெரியப்படுத்தவும், மக்களிடையே ‘இத்தனை பலமுடைய நான் உங்கள் ராஜா; உங்களைக் காப்பாற்றும் பொறுப்பு என்னுடையது’ என்ற ஒரு நம்பிக்கையை ஏற்படுத்தவுமே இந்த அணிவகுப்பு நடைபெறுகிறது.  
இந்த வருடம் மைசூரு தசரா நடைபெறுமா என்பது இன்னும் சந்தேகமாகவே இருந்து வருகிறது. மாநில அரசு நிச்சயம் நடக்கும் என்று சொன்னாலும், மைசூரு அரண்மனையைச் சேர்ந்தவர்கள் நிச்சயம் தசரா பூஜை உண்டு என்று சொன்னாலும் எப்போதும் போல சோபையுடன் இந்த வருடம் நடக்காது என்றே சொல்ல வேண்டும்.  
தசராக் கொண்டாட்டங்களில் தர்பார் ஒரு பகுதிதான் என்றாலும் பொதுமக்களுக்கு அரசரை அரியணையில் பார்ப்பது மிகவும் பிடித்த விஷயம். என்னதான் சுதந்திரம் கிடைத்து, குடியரசாக நாடு மாறிவிட்டாலும், இன்னும் அரசர்களுக்கும், அரச குடும்பங்களுக்கும் இந்தியாவில் மிகப்பெரிய மரியாதை இருக்கிறது  
மைசூர் இராச்சியத்தின் அரசர் ஸ்ரீகண்டதத்த நரசிம்மராஜ உடையார் 2013-இல் இயற்கை எய்திய பின்னர் 2015-இல் பட்டத்திற்கு வந்த யதுவீர் கிருட்டிணதத்த சாமாரச உடையார் தர்பாரில் அமர்ந்து காட்சியளிப்பது கண்ணுக்கினிய காட்சியாகும்.
# மைசூரு தசரா

## தலக்காடு சாபம்

விஜயநகரத்தின் தளபதி ஸ்ரீரங்கராயனிடமிருந்து ஸ்ரீரங்கப்பட்டினத்தை 1610 ஆம் ஆண்டு அன்றைய மைசூரு மகராஜா ராஜ ஒடையார் கைப்பற்றினார். ஸ்ரீரங்கராயனின் மனைவி அலமேலம்மா ஆதிரங்கனின் ஆலய நகைகளை எடுத்துக் கொண்டு தலைமறைவானபோது, ராஜ ஒடையார் அவரைப் பிடிக்க தனது படை வீரர்களை அனுப்புகிறார். அவர்களிடமிருந்து தப்ப அலமேலம்மா தலக்காடு நோக்கி ஓடிவருகிறார். அங்கு மாலங்கி நதியில் வெள்ளம் பெருக்கெடுத்து ஓட, தப்ப முடியாத அலமேலம்மா, ‘தலகாடு மணல் மூடி போகட்டும்; மாலங்கி நதி மடுவாகட்டும்; ஒடையார் பரம்பரை வாரிசற்றுப் போகட்டும்’ என்று சாபமிட்டு விட்டு நதியில் குதித்து விடுகிறார்.  
இப்போதும் தலக்காடு மணல் மூடித்தான் இருக்கிறது. மாலங்கி நதியில் நீர் வரத்து இல்லை. இந்த இரண்டு சாபங்களும் பலித்தது போலவே ஒடையார் பரம்பரையிலும் நேர் வாரிசு என்பது இல்லை. ஸ்ரீகண்டதத்தாவின் அந்திமக் கிரியைகளை அவரது சகோதரி மகன் காந்தராஜ் அர்ஸ் செய்தார். அவரே ஒடையார் பரம்பரையின் அடுத்த வாரிசாக தேர்ந்தெடுக்கப்படுவார் என்று சொல்லப்படுகிறது.  
தசரா கொண்டாட்டங்களை நடத்த அரசியார் ப்ரமோதா தேவி சம்மதித்துவிட்டார்; ஆனால் அரச குடும்பத்தைச் சேர்ந்தவர்கள் பங்குபெற மாட்டார்கள்; அரண்மனையில் எந்த கொண்டாட்டமும் நடப்பதையும் அவர் விரும்பவில்லை என்று அண்மைய செய்திகள் கூறுகின்றன.
# மைன்புரி மக்களவைத் தொகுதி

**மைன்புரி மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.
# மைன்புரி மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:
1. மைன்புரி
1. போங்காவ்
1. கிரோர்
1. கர்ஹல்
1. கிஷ்னி
# மைன்புரி மக்களவைத் தொகுதி

## நாடாளுமன்ற உறுப்பினர்கள்

- 2014: தேஜ் பிரதாப் சிங் யாதவ், சமாஜ்வாதி கட்சி
| 1952 | பாத்சா குப்தா | இந்திய தேசிய காங்கிரசு |
| --- | --- | --- |
| 1957 | பான்சி தாசு தாங்கர் | பிரஜா சோசலிச கட்சி |
| 1962 | பாத்சா குப்தா | இந்திய தேசிய காங்கிரசு |
| 1967 | மகராஜ் சிங் |  |
| 1971 |  |  |
| 1977 | இரகுநாத் சிங் வெர்மா | ஜனதா கட்சி |
| 1980 | மதச்சார்பற்ற ஜனதா கட்சி |  |
| 1984 | பல்ராம் சிங் யாதவ் | இந்திய தேசிய காங்கிரசு |
| 1989 | உதய பிரதாப் சிங் | ஜனதா தளம் |
| 1991 | ஜனதா கட்சி |  |
| 1996 | முலாயம் சிங் யாதவ் | சமாஜ்வாதி கட்சி |
| 1998 | பல்ராம் சிங் யாதவ் |  |
| 1999 |  |  |
| 2004 | முலாயம் சிங் யாதவ் |  |
| 2004^ | தர்மேந்திர யாதவ் |  |
| 2009 | முலாயம் சிங் யாதவ் |  |
| 2014 |  |  |
| 2014^ | தேஜ் பிரதாப் சிங் யாதவ் |  |
| 2019 | முலாயம் சிங் யாதவ் |  |
| 2022^ | திம்பிள் யாதவ் | } |
^ இடைத் தேர்தல்
# மைன்புரி மக்களவைத் தொகுதி

## மேலும் பார்க்க

- மைன்புரி மாவட்டம்
- உத்தரப் பிரதேச மக்களவைத் தொகுதிகள்
# தேஜ் பிரதாப் சிங் யாதவ்

**தேஜ் பிரதாப் சிங் யாதவ்** (நவம்பர் 21, 1987), இந்தியாவின் உத்தரப் பிரதேச மாநில அரசியல்வாதி ஆவார். சமாஜ்வாதி கட்சி கட்சியைச் சேர்ந்த இவர், 2014-இல் நடைபெற்ற மறுதேர்தலில், மைன்புரி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் முலாயம் சிங் யாதவின் பேரன் ஆவார்.
# ரவிசுப்பிரமணியன்

**ரவிசுப்பிரமணியன்** (Ravisubramaniyan) என்பவர் ஒரு தமிழக எழுத்தாளரும், கவிஞரும், ஆவணப்பட இயக்குனருமாவார். நாற்பதாண்டுகளாக கவிதைகள் எழுதிவருகிறார். சிறந்த படைப்பாளுமைகளை ஆவணப்படங்களில் பதிவுசெய்பவராக, இசைஞராக அறியப்படுகிறார். சங்கப்பாடல்கள் முதற்கொண்டு இன்றைய புதுக்கவிதைகள் வரை மெட்டமைத்து, பாடி, மேடையேற்றியும் வருகிறார்.
# ரவிசுப்பிரமணியன்

## பன்முகம்

கும்பகோணத்தைச் சேர்ந்த இவர் தற்போது சென்னையில் வசித்து வருகிறார். கும்பகோணம் அரசினர் ஆடவர் கல்லூரியில் முதுகலைப் பொருளியல் (1983-85) பயின்றவர். கவிதைத் தொகுப்புகள், கட்டுரைகள், ஆவணப்படங்கள் என்ற நிலையில் இவரது பங்களிப்புகள் உள்ளன. சிறுகதைகளும் எழுதிவருகிறார். பாவலர் இலக்கிய விருது, சாரல் இலக்கிய விருது, அகல் இலக்கிய விருது, சென்னை இலக்கியத் திருவிழா விருது போன்ற விருதுகள் வழங்கும் குழுவிலும் உறுப்பினராக உள்ளார். பல தமிழ்க்கவிஞர்களின் கவிதைகளுக்கு இசையமைத்துள்ளார். 80க்கு மேற்பட்ட நவீனக் கவிதைகளுக்கு இசை வடிவம் தந்துள்ளார். சாகித்திய அகாதமி ஆலோசனைக்குழுவில் உறுப்பினராக (2003-2007) இருந்துள்ளார். இயக்குநரும், படத்தொகுப்பாளருமான பி. லெனினிடம் ஐந்து ஆண்டுகள் உதவி இயக்குனராகவும், விஜய் மற்றும் ஜெயா தொலைக்காட்சிகளில் நிகழ்ச்சி இயக்குனராகவும், முதுநிலை செய்தி உதவி ஆசிரியராகவும் பணியாற்றி உள்ளார். ஆம்பல் கலை இலக்கிய அறக்கட்டளையின் நிர்வாக அறங்காவலராக கலை, இலக்கியப்பணிகளை மேற்கொண்டு வருகிறார்.
65 ஆவது தேசிய திரைப்பட விழாவின் விருதுக்குழுவின் உறுப்பினராகப் பணியாற்றியுள்ளார். தற்போது தமிழ்ப் பல்கலைக்கழகத்தில் வருகைதரு இலக்கிய ஆளுமையாக உள்ளார்.
# ஏடா மக்களவைத் தொகுதி

**ஏடா மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# ஏடா மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:
1. காஸ்கஞ்சு
1. அமன்பூர்
1. படியாலி
1. ஏடா
1. மார்ஹரா
# ஏடா மக்களவைத் தொகுதி

## நாடாளுமன்ற உறுப்பினர்கள்

- 2014: ராஜ்வீர் சிங், பாரதிய ஜனதா கட்சி
| 1952 | ரோஹன்லால் சதுர்வேதி | இந்திய தேசிய காங்கிரசு |
| --- | --- | --- |
| 1957 | பிஷன்சந்தர் சேத் | இந்து மகாசபை |
| 1962 |  |  |
| 1967 | ரோஹன்லால் சதுர்வேதி | இந்திய தேசிய காங்கிரசு |
| 1971 |  |  |
| 1977 | மஹாதீபக் ஷக்யா | ஜனதா கட்சி |
| 1980 | முஷிர் அகமது கான் | இந்திய தேசிய காங்கிரசு |
| 1984 | முகமது மஹ்பூஸ் அலி | லோக்தளம் |
| 1989 | மஹாதீபக் ஷக்யா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | தேவேந்திர சிங் யாதவ் | சமாஜ்வாதி கட்சி |
| 2004 |  |  |
| 2009 | கல்யாண் சிங் | ஜன் கிராந்தி கட்சி |
| 2014 | ராஜ்வீர் சிங் | பாரதிய ஜனதா கட்சி |
| 2019 | } |  |
# ஏடா மக்களவைத் தொகுதி

## மேலும் பார்க்க

- ஏட்டா மாவட்டம்
- உத்தரப் பிரதேச மக்களவைத் தொகுதிகள்
# ராஜ்வீர் சிங்

**ராஜ்வீர் சிங்**, உத்தரப் பிரதேச அரசியல்வாதி ஆவார். இவர் பாரதீய ஜனதா கட்சியைச் சேர்ந்தவர்.
இவர் ஏடா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# ராஜ்வீர் சிங்

## வாழ்க்கைக் குறிப்பு

இவர் 1959-ஆம் ஆண்டில் மார்ச்சு பதினைந்தாம் நாளில் பிறந்தார். இவர் இளங்கலை படிப்பை முடித்துள்ளார். இவர் உத்தரப் பிரதேசத்தில் உள்ள அலிகார் என்ற ஊரைச் சேர்ந்தவர்.
# இராச திராவகம்

s to remove all traces of organic material.]]
**இராச திராவகம்** (*Aqua regia*, <small>இலத்தீன்:</small> "royal water", அல்லது *aqua regis*, "king's water"), அல்லது **நைட்ரோ-ஐதரோகுளோரிக் அமிலம்** (*nitro-hydrochloric acid*) என்பது அடர் நைதரிக் அமிலமும், ஐதரோகுளோரிக் அமிலமும் புதியதாக 1:3 என்ற விகிதத்தில் கலக்கப்பட்டு உருவாக்கப்படும் வேதிக் கலவை ஆகும். அமிலங்களின் கலவையான இத்திரவம் புகையும் மஞ்சள் அல்லது சிவப்பு நிறத்துடன் மிகவும் அரிப்புத்தன்மை கொண்டதாக விளங்குகிறது. விலை உயர்ந்த அரிய உலோகங்களான தங்கம், பிளாட்டினம் முதலியவற்றை கரைக்கும் வலிமை கொண்டிருப்பதால் இதை இராச திராவகம் என்று பெயரிட்டு அழைக்கின்றனர். எனினும், தைட்டானியம், இரிடியம், உருத்தேனியம், தாண்டலம், நையோபியம் ஆஃபினியம், ஓசுமியம், உரோடியம் மற்றும் தங்குதன் போன்ற உலோகங்கள் இராச திராவகத்தின் அரிக்கும் பண்பை எதிர்த்து நிற்கும் திறன் படைத்து உள்ளன .
# இராச திராவகம்

## பயன்கள்

இராச திராவகம் முதன்மையாக இடைநிலை தங்கமான குளோரோ ஆரிக் அமிலம் தயாரிப்பில் பயன்படுத்தப்படுகிறது. இக்குளோரோ ஆரிக் அமிலம் வோல்வில் முறையில் தங்கம் தயாரிக்கும் போது மின்பகுளியாகச் செயல்படுகிறது. இந்தச் செயல்முறை மிக உயர்ந்த தரமான (99.999%) தங்க சுத்திகரிப்புக்கு பயன்படுத்தப்படுவதாகும்.  
உருச்செதுக்கல் மற்றும் குறிப்பிட்ட சில பகுப்பாய்வு நடைமுறைகளில் இராச திராவகம் பயன்படுத்தப் படுகிறது. மேலும் ஆய்வகங்களில் கரிம சேர்மங்களின் கண்ணாடிப் பொருட்களையும் உலோகத் துகள்களையும் தூய்மைப்படுத்தவும் உதவுகிறது. நிறமாலையைக் கெடுக்கும் இணைகாந்த குரோமியத் துகள்கள் எஞ்சியிருக்கலாம் என்பதால், அணுக்கரு காந்த ஒத்ததிர்வு நிறமாலையியலில் பயன்படுத்தப்படும் மெல்லிய கண்ணாடிக் குழாய்களைத் (NMR TUBES) தூய்மைப்படுத்த பாரம்பரிய குரோமிக் அமிலக் குளியலான இம் முறைக்கு முன்னுரிமை தரப்பட்டது. அதே சமயம் குரோமிக் அமிலக் குளியல் குரோமியத்தின் அதிக நச்சுத்தன்மை மற்றும் வெடிக்கும் பண்பு காரணமாக ஊக்குவிக்கப் படுவதில்லை. சரியாகக் கையாளப் படாமல் அரிக்கும் பண்பு கொண்ட இராச திராவகமும் பல வெடிப்புகளுக்கு காரணமாகிறது..  
இராச திராவகத்தில் உள்ள பகுதிப் பொருட்கள் தங்களிடையே புரியும் வினை காரணமாக இது விரைவில் சிதைவடைந்து வலிமையான அமிலமாக இருந்தாலும் அதன் தனித்தன்மையை இழந்து நிற்கிறது. எனவேதான் அதன் பகுதிப் பொருட்கள் புதியதாக கலக்கப் பட்டவுடன் பயன்படுத்தப்படுகிறது . ஆனால் நடைமுறையில் , இராச திராவகம் அதில் கரைந்துள்ள உலோகங்களால் மாசு அடைந்திருக்குமேயானால் அது கழிவுத் தொட்டியில் கொட்டுவதற்கு முன்னர் கவனமாக நடுநிலைப் படுத்தப்படுகிறது.
# தெற்கு தில்லி மக்களவைத் தொகுதி

**தெற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.
# தெற்கு தில்லி மக்களவைத் தொகுதி

## சட்டமன்றத் தொகுதிகள்

2008-ஆம் ஆண்டில் தொகுதி மறுசீரமைப்பிற்குப் பின்னர், கீழ்க்காணும் சட்டமன்றத் தொகுதிகள் உள்ளன.  
1. பிஜ்வாசன்
1. பாலம்
1. மேரவுலி
1. சத்தர்பூர்
1. தேவலி
1. அம்பேத்கர் நகர்
1. சங்கம் விகார்
1. கால்காஜி
1. துக்ளக்காபாத்
1. பதர்பூர்
# தெற்கு தில்லி மக்களவைத் தொகுதி

## நாடாளுமன்ற உறுப்பினர்கள்

- பதினாறாவது மக்களவை, 2014 – ரமேஷ் பிதுரி (பாரதிய ஜனதா கட்சி)
# ரோல்ப் மாக்சிமில்லன் சீவெர்ட்

பேராசிரியர் **ரோல்ப் மாக்சிமில்லன் சீவெர்ட்** (*Rolf Maximilian Sievert*, 6 மே 1896 &ndash; 3 அக்டோபர் 1966) சுவீடிய மருத்துவ இயற்பியலாளர் ஆவார். கதிர்வீச்சின் உயிரியல் விளைவுகளைக் குறித்த ஆய்வு இவரது முதன்மை பங்களிப்பாகும்.  
பேராசிரியர் சீவெர்ட் சுவீடனின் இசுடாக்கோமில் பிறந்தார். 1924இலிருந்து 1937 வரை சுவீடனின் ரேடிய்யெம்மத் இயற்பியல் ஆய்வகத்தில் பணியாற்றினார். கரோலின்ஸ்கா மையத்தில் கதிரியல் துறைத் தலைவராக பொறுப்பேற்றார். கதிர்வீச்சின் அளவை, முக்கியமாக புற்றுநோய் நோயறிதலிலும் சிகிச்சையிலும், அளப்பதில் முன்னோடியாக விளங்கினார். பின்னாட்களில் குறைந்தளவு கதிர்வீச்சிற்கு தொடர்ந்து ஆளாவதால் உயிரினங்களில் ஏற்படும் தாக்கங்களைக் குறித்த ஆய்வில் செலவிட்டார். 1964இல் பன்னாட்டு கதிர்வீச்சு காப்பு சங்கத்தை நிறுவி அதன் தலைவராக இருந்தார். *அணுக் கதிர்களின் தாக்கத்திற்கான ஐக்கிய நாடுகள் அறிவியல் குழு*த் தலைவராக இருந்துள்ளார்.  
கதிர்வீச்சு அளவுகளை அளப்பதற்கான பல கருவிகளை உருவாக்கி உள்ளார்; இதில் *சீவெர்ட் அறை* பரவலாக அறியப்பட்டதாகும்.  
1979இல் எடைகளும் அளவுகளுக்குமான பொது மாநாட்டில் (CGPM), அயனியாக்கும் கதிர் அளவு ஈடளவுக்கான அனைத்துலக அலகுக்கு இவரது பெயர் சீவெர்ட் (Sv) சூட்டப்பட்டது.
# ரமேஷ் பிதுரி

**ரமேஷ் பிதுரி**, இந்திய அரசியல்வாதி ஆவார். இவர் தெற்கு தில்லி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பாரதீய ஜனதா கட்சியைச் சேர்ந்தவர். இவர் 1961ஆம் ஆண்டில் சூலை பதினெட்டாம் நாளில் பிறந்தார். இவர் தில்லியில் உள்ள துக்ளக்காபாத் என்ற பகுதியைச் சேர்ந்தவர்.
# மேற்கு தில்லி மக்களவைத் தொகுதி

**மேற்கு தில்லி மக்களவைத் தொகுதி** இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.
# மேற்கு தில்லி மக்களவைத் தொகுதி

## சட்டமன்றத் தொகுதிகள்

இந்த தொகுதியில் தில்லி சட்டமன்றத்திற்கான பத்து தொகுதிகள் உள்ளன. அவை:
1. மாதிபூர்
1. ராஜவுரி கார்டன்
1. ஹரி நகர்
1. திலக் நகர்
1. ஜனகபுரி
1. விகாசபுரி
1. உத்தம் நகர்
1. துவாரகா
1. மடியாலா
1. நஜஃப்கர்
# மேற்கு தில்லி மக்களவைத் தொகுதி

## நாடாளுமன்ற உறுப்பினர்

- பதினாறாவது மக்களவை, 2014 – பர்வேஷ் சாகிப் சிங் (பாரதிய ஜனதா கட்சி)
# பர்வேசு சாகிப் சிங்

**பர்வேசு சாகிப் சிங்** (*Parvesh Sahib Singh Verma*)(பிறப்பு: நவம்பர் 7, 1977) என்பவர் பாரதிய ஜனதா கட்சியைச் சேர்ந்த ஓர் இந்திய அரசியல்வாதி ஆவார். இவர் புது தில்லி சட்டமன்றத் தொகுதியிலிருந்து தில்லி சட்டமன்ற உறுப்பினராக தற்பொழுது தேர்வு செய்யப்பட்டுள்ளார். இவர் மேற்கு தில்லியைப் பிரதிநிதித்துவப்படுத்தும் மக்களவையில் நாடாளுமன்ற உறுப்பினராக இருந்தார். மேற்கு தில்லியின் நாடாளுமன்ற உறுப்பினராக இரண்டு முறை பணியாற்றினார். 2014ஆம் ஆண்டில், இவர் முதன்முதலில் 16 ஆவது மக்களவைக்கு தேர்ந்தெடுக்கப்பட்டார். மேலும் 2019ஆம் ஆண்டில் 17ஆவது மக்களவைக்கு மீண்டும் தேர்ந்தெடுக்கப்பட்டார். தில்லி வரலாற்றில் இதுவரை இல்லாத அளவுக்கு 578,486 வாக்குகள் வித்தியாசத்தில் வெற்றி பெற்றார்.  
பர்வேசு நாடாளுமன்றத்தின் இரண்டு உயர்மட்டக் குழுக்களான நிதிக் குழு, மதிப்பீட்டுக் குழுவில் உறுப்பினராக உள்ளார். நாடாளுமன்ற உறுப்பினர்களின் சம்பளம், கொடுப்பனவுகளுக்கான கூட்டுக் குழுவிலும் உறுப்பினராகப் பணியாற்றினார். மேலும் நாடாளுமன்ற உறுப்பினராக முதல் பதவிக்காலத்தில் நகர்ப்புற மேம்பாடு குறித்த நிலைக்குழுவின் உறுப்பினராகவும் இருந்தார். இவர் 2013 சட்டமன்றத் தேர்தலில் மெக்ராலி சட்டமன்றத் தொகுதியில் போட்டியிட்டு, தில்லி சட்டமன்ற சபாநாயகரான எம். பி. யோகானந்த் சாசுதிரியை தோற்கடித்தார். பர்வேசு வர்மா, தில்லியின் முன்னாள் முதல்வர் சாகிப் சிங் வர்மாவின் மகன் ஆவார்.
# பர்வேசு சாகிப் சிங்

## இளமை

பர்வேசு லக்ரா, தில்லியின் முன்னாள் முதலமைச்சரான சாகிப் சிங் வர்மாவிற்கும் சாகிப் கவுருக்கும்  
வர்மா இராதகிருஷ்ணநகரில் உள்ள தில்லி பொதுப் பள்ளியிலும், கிரோரி மால் கல்லூரியிலும் கல்வி பயின்றார்.  
2009 இந்தியப் பொதுத் தேர்தலில் மேற்கு தில்லி மக்களவைத் தொகுதியில் போட்டியிட வர்மா ஆர்வமாக இருந்தார். ஆனால் கட்சித் தலைவர்களிடமிருந்து அவரது கோரிக்கை பரீசிலிக்கப்படும் என்று உறுதியளிக்கப்பட்ட போதிலும், கட்சியால் அவருக்கு சீட்டு மறுக்கப்பட்டது. மாறாக ஜனக்புரி சட்டமன்ற உறுப்பினர் ஜெகதீஷ் மூகி மேற்கு தில்லியில் போட்டியிட்டார். மார்ச் 22, 2009 அன்று துவாரகாவில் நடைபெற்ற ஒரு கிராம ஊராட்சி, "பர்வேசுக்கு வாய்ப்பு மறுக்கப்பட்ட பாஜகவின் முடிவைக் கண்டித்தது.  
நவம்பர் 7, 2013 அன்று, 2013 சட்டமன்றத் தேர்தலுக்கான மெக்ராலி சட்டமன்றத் தொகுதியின் பாஜக வேட்பாளராக வர்மாவை கட்சி அறிவித்தது. தெற்கு தில்லி மாநகராட்சி தந்தை சரிதா சவுத்ரி, 2008 தேர்தலில் மெக்ராலி தொகுதியில் பாஜக வேட்பாளராகப் போட்டியிட்ட மூத்த பாஜக தலைவர் சேர் சிங் தாகர் இருவரும் இதே இடத்தில் போட்டியிட விரும்பினர். இரு வேட்பாளர்களின் ஆதரவாளர்களும் வர்மா போட்டியிட எதிர்ப்புத் தெரிவித்தனர். தில்லி பாஜக தலைமையகத்திற்கு வெளியே சவுத்ரியின் ஆதரவாளர்கள் ஆர்ப்பாட்டம் செய்து வர்மாவை "வெளியாட்கள்" என்று அழைத்தனர். இவரது தாயாரும் மனைவியும் இவருக்காக பிரச்சாரம் செய்தனர். இவர் ஆம் ஆத்மி கட்சியின் இரண்டாம் இடத்தைப் பிடித்த நரிந்தர் சிங் சேஜ்வாலை 4,564 வாக்குகள் வித்தியாசத்தில் தோற்கடித்தார். மேலும் தில்லி சட்டமன்ற அப்போதைய சட்டமன்ற உறுப்பினரும் சபாநாயகருமான யோகானந்த் சாசுதிரியையும் தோற்கடித்தார். 2014 இந்திய பொதுத் தேர்தலில், மேற்கு தில்லி மக்களவைத் தொகுதியில் வர்மா 2,68,586 வாக்குகள் வித்தியாசத்தில் வெற்றி பெற்றார்.  
மேற்கு தில்லியில் வர்மா இரண்டாவது முறையாக நாடாளுமன்ற உறுப்பினராக 5.78 லட்சம் வாக்குகள் வித்தியாசத்தில் வெற்றி பெற்றார். காங்கிரசின் மகாபல் மிசுராவை 2,87,162 வாக்குகள் பெற்று வீழ்த்தினார்.  
தில்லியில் அதிக வெற்றி வித்தியாசம், இந்தியாவில் 6வது அதிகபட்ச வெற்றி வித்தியாசத்திற்கான தனது சொந்த சாதனையை வர்மா முறியடித்தார்.  
2019 பொதுத் தேர்தலில், இந்தத் தொகுதியில் பதிவான மொத்த 14,41,601 வாக்குகளில் வர்மா 8,65,648 வாக்குகளைப் பெற்றார். தில்லி வரலாற்றில் எந்தவொரு மக்களவை வேட்பாளரும் இதுவரை வென்றிராத அதிகபட்ச வாக்கு வித்தியாசம் இதுவாகும். நாடாளுமன்ற உறுப்பினர்களின் சம்பளம் மற்றும் கொடுப்பனவுகளுக்கான கூட்டுக் குழுவிலும், நகர்ப்புற மேம்பாட்டுக்கான நிலைக்குழுவிலும் உறுப்பினரானார். புது தில்லியில் உள்ள அகில இந்திய மருத்துவ அறிவியல் நிறுவனத்தின் (நிர்வாகக் குழுவிலும் பணியாற்றினார். இவர் மதிப்பீட்டுக் குழு மற்றும் நாடாளுமன்ற நிதிக் குழுவின் உறுப்பினராக இருந்தார்.  
பர்வேசு 2025ஆம் ஆண்டு நடைபெற்ற தில்லி சட்டமன்றத் தேர்தலில் புது தில்லி சட்டமன்றத் தொகுதியில் போட்டியிட்டு வெற்றி பெற்றார். இத்தேர்தலில் பர்வேசு, ஆம் ஆத்மி கட்சித் தலைவர் அரவிந்த் கெஜ்ரிவாலைத் தோற்கடித்தார்.
# பர்வேசு சாகிப் சிங்

## தனிப்பட்ட வாழ்க்கை

வர்மா, முன்னாள் மத்திய அமைச்சரும் மத்தியப் பிரதேசத்தைச் சேர்ந்த பாஜக தலைவருமான விக்ரம் வர்மாவின் மகள் சுவாதி சிங்கை மணந்தார். இவர்களுக்கு 3 குழந்தைகள் உள்ளனர். இதில் இரண்டு மகள்கள், ஒரு மகன். இவர்களில் மூத்தவர் சனிதி சிங். அவரைத் தொடர்ந்து பிரிசா சிங், மகன் சிவான் சிங் ஆவார். இவர் ராஷ்ட்ரிய ஸ்வாபிமான் என்ற தன்னார்வ தொண்டு நிறுவனத்தை நடத்தி வருகிறார்.
# விக்கிப்பீடியா:Statistics/weekly/28-Sep-2014
# வடபழனி ஆண்டவர் கோவில்

**வடபழனி ஆண்டவர் கோவில்** (*Vadapalani Andavar Temple*) என்பது சென்னைக்கு மேற்கே அமைந்திருக்கும் வடபழனியில் அமைந்திருக்கும் ஒரு புகழ் பெற்ற முருகன் கோவில் ஆகும். இக் கோவில் 1920இல் புதுப்பிக்கப்பட்டு இராஜ கோபுரம் கட்டப்பட்டது. மேலும், இது தமிழ்நாட்டின் கோடம்பாக்கத்தில் (கோலிவுட்) அமைந்துள்ளதாலும் தமிழ் திரைப்படத்துறையினர் வருகை அதிகமிருப்பதாலும் மக்களிடையே பிரபலமான கோவிலாக உள்ளது.
# வடபழனி ஆண்டவர் கோவில்

## வரலாறு

1890ம் ஆண்டு எளிய ஓலைகூரைக் கொட்டகையுடன் இக் கோயில் கட்டப்பட்டது. இன்று மக்களின் ஆதரவால் புகழ் பெற்ற கோவிலாக உள்ளது. மேலும், ஒவ்வோர் ஆண்டும் சுமார் 7,000 தம்பதியர் இங்கு வந்து திருமணம் செய்து கொள்கின்றனர்.  
இக் கோவிலின் தலபுராணத்தில், முருக பக்தரான அண்ணாசாமி நாயக்கர் என்பவர் முதலில் இருந்த கொட்டகையை அவரின் சொந்த வழிபாட்டிற்காக அமைத்தார் எனவும், அங்கு தென்பழநி முருகனின் வண்ணப்படத்தை வைத்து வழிபட்டார் எனவும் குறிப்பிடப்பட்டுள்ளது. ஒரு சமயம் தீவீர வயிற்றுவலியால் அவதிப்பட்டார். அந்நோய் தீருவதற்கு அவர் தவறாமல் திருத்தணி மற்றும் திருப்போரூர் சென்று முருகப் பெருமானை வழிபட்டு வந்தார். பின்னர், தென்பழநி யாத்திரையின் போது ஒரு சாது சொல்லியதற்கிணங்க, தான் தங்கியிருந்த கொட்டகையில் பழநி முருகனின் உருவப்படத்தை வைத்து வழிபடலானார். தன் நாக்கை அறுத்து முருகனுக்கு காணிக்கை செலுத்தினார். இதற்கு "பாவாடம்" என்று பெயர். பாவாடம் காணிக்கையால் அவருடைய வயிற்றுவலி நீங்கப்பெற்றார். மேலும், அவர் நாளடைவில் அந்த இடத்தில் முருகனின் தெய்வீக சக்தியை உணர்ந்தார். அதனால் அவர் பிறரிடம் சொல்லும் சம்பவங்கள் அனைத்தும் நடந்தேறின. அதனால் மக்கள் அவர் சொல்வதை "அருள்வாக்கு" என்று எடுத்துக்கொண்டனர். மக்களின் அன்றாடப் பிரச்சினைகளான நோய் தீருதல், வேலை வாய்ப்பு மற்றும் திருமணம் ஆக வேண்டி அண்ணாசாமி நாயக்கரிடம் அருள்வாக்கு பெற்றனர் என்ற விபரம் கூறப்படுகிறது. அது முதல் அவர் அண்ணாசாமித் தம்பிரான் என அழைக்கப்பட்டார்.  
அவருக்குப்பின், அவரின் பிரதான சீடரான இரத்தினசாமி செட்டியார் என்பவரால் 1865ம் ஆண்டு தென்பழநியில் உள்ளது போல சிலை செய்யப்பட்டு கோவில் கட்டப்பட்டது. ஒரு நாள் இரத்தினசாமி செட்டியாரின் கனவில் அண்ணாசாமித் தம்பிரான் தோன்றி தன்னைப்போலவே "பாவாடம்" தரித்துக் கொள்ளுமாறு பணித்தார். அதனால் இவரும் பாவாடம் தரித்து, குறி சொல்லும் ஆற்றலைப் பெற்று இரத்தினசாமித் தம்பிரான் என அழைக்கப்பட்டார். தற்போது உள்ள கர்ப்பக்கிருகம், உட்பிரகாரம் மற்றும் கருங்கல் மண்டபம் போன்றவை இரத்தினசாமித் தம்பிரானின் சீடரான பாக்கியலிங்கத் தம்பிரான் செங்குந்தர் காலத்தில் கட்டப்பட்டவை ஆகும். இம் மூன்று தம்பிரான்களின் (சித்தர்கள்) சமாதியும் தமிழ்நாட்டில் உள்ள நெற்குன்றம் போகும் பாதையில் அமைந்துள்ளன. இங்கு சித்தர்கள் ஆலயம் அமைக்கப்பட்டு பௌர்ணமி பூசை மற்றும் குரு பூசை போன்றவை விமரிசையாக நடைபெறுகிறது. வடபழனி முருகன் கோவில் கிபி 18ஆம் நூற்றாண்டில் கட்டப்பட்டது இந்த வடபழனி முருகன் கோவில். தமிழ்நாட்டில் தொண்டை மண்டலத்தில் மிகவும் அற்புதமான வடபழனி முருகன் கோவில்.
# வடபழனி ஆண்டவர் கோவில்

## தனிச் சன்னதிகள்

இக் கோவிலில் பல தெய்வங்களுக்கு தனிச் சன்னதிகள் காணப்படுகின்றன. வரசித்தி விநாயகர், சொக்கநாதர் சிவன், மீனாட்சி அம்மன், காளி, பைரவர், மற்றும் வள்ளி, தேவசேனா சமேத சண்முகர் சன்னதிகள் இங்கு உள்ளன.  
இக்கோவிலின் உட்பிரகாரத்தில் மூலவர் பழநி முருகன் நின்ற கோலத்தில் காட்சியளிக்கிறார். இங்கு முருகன் காலில் பாதரட்சைகளுடன் காட்சியளிக்கிறார். நவகிரகங்களில் ஒன்றான செவ்வாய்க்கென்று ஒரு தனிச் சன்னதி இருக்கிறது. மேலும் இங்கு தட்சிணாமூர்த்தி, சண்டிகேஸ்வரர், மகாலட்சுமி சன்னதிகளும் உள்ளன.  
இக்கோவில், திருமணங்களுக்கும் மத சொற்பொழிவுகளுக்கும் பயன்படுத்தப்படும் ஒரு விசாலமான மண்டபத்தைக் கொண்டுள்ளது. இது சென்னையில் உள்ள மக்கள் அடிக்கடி வரும் முருகன் ஆலயங்களில் ஒன்றாக இருக்கிறது.  
இந்த கோவிலின் முன்புற இராஜ கோபுரத்தில், கந்த புராணக் காட்சிகள் வண்ணமயமாக விளக்கப்பட்டுள்ளன. இக்கோவிலின் முன்புறம் திருக்குளம் உள்ளது. இங்கு தைப்பூசம் மற்றும் விழாக் காலங்களில் 'தெப்போற்சவம்' நடைபெறுகிறது. இதன் கிழக்கு கோபுரம் 40.8.மீ உயரம் கொண்டது. இதில் 108 பரதநாட்டிய நடன அசைவுகள் காணப்படுகின்றன. இக்கோவிலின் தல விருட்சமாக அத்தி மரம் உள்ளது.
# வடபழனி ஆண்டவர் கோவில்

## கோவிலின் சிறப்பு

- தங்க ரதம்: வைகாசி விசாகம்
- பல முருகன் கோவில்களில் இல்லாத ஆஞ்சனேயர் சன்னதி இங்கு உண்டு.
- மூன்று சித்தர்களால் பூஜிக்கப்பட்டு வளரப்பட்டது இந்தத் திருக்கோயில்.
- தென்பழநி கோவிலுக்குச் செய்வதாக வேண்டிக்கொண்ட காணிக்கைகளை இக்கோவிலில் செலுத்துவது.
# வடபழனி ஆண்டவர் கோவில்

## வழிபாடு

இக் கோவிலில் வழிபாடு அதிகாலை 5.30 மணிக்கு தொடங்குகிறது. அதைத் தொடர்ந்து காலசந்தி பூசை 7 மணிக்கும், உச்சிக்கால பூசை மதியம் 12 மணிக்கும், சாயரட்சை மாலை 5 மணிக்கும் மற்றும் அர்த்தசாம பூசை இரவு 9 மணிக்கும் நடைபெறுகிறது. (விழாக்காலங்களில் பூசை நேரங்கள் மாறுபடும்)
# வடபழனி ஆண்டவர் கோவில்

## திருவிழாக்கள்

இங்கு தமிழ் மாதம் பன்னிரெண்டிலும் விழாக்கள் நடைபெறுகின்றன. அவற்றுள் வைகாசி விசாகத் திருவிழா 11நாள் சிறப்பாக கொண்டாடப்படுகிறது. ஆனி மற்றும் ஆடிக் கிருத்திகையில் சிறப்பு பூசை மேற்கொள்ளப்படுகிறது. ஐப்பசி மாதத்தில் 6 நாட்கள் கந்த சஷ்டி விழா சூர சம்காரத்துடன் சிறப்பாக நடக்கிறது. இந்த ஆறு நாட்களிலும் முருகப் பெருமானுக்கு "லட்சார்ச்சனை" நடைபெறுகிறது. மேலும் மார்கழி மாதத்தில் மாணிக்கவாசகருக்கு 9 நாட்கள் உற்சவங்கள் நடைபெறுகின்றன.
# ஹன்ஸ்பெல்

**ஹன்ஸ்பெல்** என்பது ஒரு எழுத்துப்பிழை சரிபார்ப்பிற்கான சொல்திருத்தி ஒரு கட்டற்ற மென்பொருள் ஆகும். இது முதன் முதலில் மொழி ஹங்கேரியன் மொழிக்காக வடிவமைக்கப்பட்டது.
# ஹன்ஸ்பெல்

## பயன்பாடு

இது தற்போது லிபரே ஆபீஸ், ஓபன் ஆபிஸ், பயர்பாக்ஸ் போன்ற மென்பொருட்களில் பயன்படுத்தப்பட்டு வருகிறது.
# ஹன்ஸ்பெல்

## வரலாறு

இந்த சொல்திருத்தி சி ++ நிரலாக்க மொழியைக் கொண்டு தயாரிக்கப்பட்ட ஒரு பொறியாகும்.
# ஹன்ஸ்பெல்

## உரிமம்

குனூ பொதுமக்கள் உரிமம்
# வேலூர் மாவட்டச் சுற்றுலாத் தலங்கள்

, ஜலகண்டேஸ்வரர் ஆலயம், டெல்லி கேட் (ஆற்காடு), ஏவூர்தி மிதத்தல் ஏலகிரி, அமிர்தி உயிரியல் பூங்கா, ஏலகிரிஏரி, வைனுபாப்பு விண்வெளி ஆய்வகம், தேவாலயம், மற்றும் ஸ்ரீலட்சுமி பொற் கோயில்]]  
வரலாற்றுச் சிறப்பு மிக்க வேலூர்க் கோட்டை, வேலூர் அரசு அருங்காட்சியகம், அறிவியல் பூங்கா, வைனுபாப்பு விண்வெளி ஆய்வு மையம், அமிர்தி உயிரியல் பூங்கா, மதம் சார்ந்த இடங்களான ஜலகண்டேசுவரர் ஆலயம், ஸ்ரீபுரம் பொற்கோயில், பெரிய மசூதி, செயிண்ட் ஜான் தேவாலயம், ஜலகம்பாறை அருவி, ஏலகிரிமலை கோடைவாழிடம் ஆகியன வேலூரிலும் அதைச் சுற்றியுமுள்ள சுற்றுலாத் தலங்களாகும்
# வேலூர் மாவட்டச் சுற்றுலாத் தலங்கள்

## வேலூர்க் கோட்டை

16 ஆம் நூற்றாண்டில் விஜயநகரப் பேரரசு காலத்தில் கட்டப்பட்ட வேலூர்க் கோட்டை வேலூருக்கு இன்றும் அழகும் பெருமையும் சேர்க்கின்றது. சுமார் 136 ஏக்கர் பரப்பளவில் கலைநயத்துடன் வேலூரின் மையப்பகுதியில் இக்கோட்டை அமைந்துள்ளது. ஆந்திர மாநிலத்தைச் சேர்ந்த திம்மி ரெட்டி, பொம்மி ரெட்டி சகோதரர்களால் இத்தரைக் கோட்டைக் கட்டப்படுள்ளது. கருங்கல்லால் கட்டப்பட்டுள்ள மதில்கள், அகழி முதலியன கோட்டைக்கு அழகு சேர்க்கின்றன. கோட்டையைச் சுற்றிலும் உள்மதில் சுவர், வெளிமதில் சுவர் என இரண்டு சுற்றுச் சுவர்கள் கட்டப்பட்டுள்ளன. கோட்டையின் தென்பகுதியில் பசுமையான பூங்கா ஒன்று அமைந்துள்ளது. தென்மேற்குப் பகுதியில் எழில்மிக்க தூண்களாலும் சிற்பங்களாலும் ஆக்கப்பட்ட அழகிய மண்டபம் உள்ளது இந்திய விடுதலைக்கு வித்திட்ட சிப்பாய் புரட்சி இக்கோட்டையில்தான் நடைபெற்றது .  
இராணுவ நடவடிக்கைகளுக்காக வடிவமைக்கப்பட்டு கட்டப்பட்ட கோட்டையாக இது காட்சியளிக்கின்றது. கோட்டைக்குள் திப்பு மகால், ஹைதர் மகால், பாஷா மகால், கண்டி மகால், பேகம் மகால் ஆகிய அழகிய அரண்மனைகளும் ஜலகண்டேசுவரர் ஆலயம், தேவாலயம், மசூதி, அரசு அருங்காட்சியகம், பல அரசு அலுவலகங்கள் ஆகியனவும் காணப்படுகின்றன. பழமை மாறாமல் புதுப்பொலிவுடன் உள்ள இக்கோட்டையை இந்திய தொல்பொருள் ஆய்வுத்துறை பாதுகாத்துக் கட்டுப்பாட்டில் வைத்துள்ளது. நாள்தோறும் சுற்றுலாப் பயணிகள் ஏராளமானோர் பார்வையிட்டுச் செல்கின்றனர். கோட்டையைச் சுற்றியுள்ள அகழியில் படகுப் போக்குவரத்தும் நடைபெறுகின்றது.
# வேலூர் மாவட்டச் சுற்றுலாத் தலங்கள்

## ஜலகண்டேஸ்வரர் ஆலயம்

வேலூர்க் கோட்டையில் உள்ள ஸ்ரீஜலகண்டேஸ்வரர் கோயில் கட்டடக் கலைக்கு எடுத்துக்காட்டாகவும், பழமை வாய்ந்த வரலாற்றுச் சிறப்பு கொண்டதாகவும் உள்ளது. பிரமிப்பூட்டும் தோற்றத்தில் அழகுடனும் கலை அம்சத்துடனும் உள்ள இக்கோயிலில் கண்கவர் ஓவியங்களும்,சிற்பங்களும் அமையப்பெற்றுள்ளன. ஆண்டு முழுவதும் அனைத்து விழாக்களும் இக்கோயிலில் சிறப்பாக நடைபெறுகின்றன. ஜலகண்டேஸ்வரருக்காக அர்ப்பணிக்கப்பட்ட இக்கோயிலின் சிற்பங்கள் மிகவும் திறமையான சிற்பிகளால் வடிக்கப்பட்டுள்ளது. கைவினைஞர்களின் அழகிய கலைவேலைப்பாடுகள் நிறையவே கோயில் முழுவதும் உள்ளது. நுழைவு வாயில் தாழ்வாரச் சிற்பங்கள் சுற்றுலா பயணிகளால் பாராட்டப்படுகிறது. பல ஆண்டுகளுக்கு முன்பு கோயிலில் தெய்வச் சிலை இல்லாமல் இருந்து பிறகு கொண்டு வரப்பட்டு குடமுழுக்கு செய்யப்பட்டது.
# வேலூர் மாவட்டச் சுற்றுலாத் தலங்கள்

## அருங்காட்சியகம்

அரசு அருங்காட்சியகம் கோட்டையின் உள்ளே அமைந்துள்ளது. பொது மக்களுக்காக 1985 ஆம் ஆண்டு திறந்து வைக்கப்பட்டது. எல்லா வேலை நாட்களிலும் காலை 9 மணி முதல் மாலை 5 மணி வரை திறக்கப்பட்டிருக்கும். இதனுள் தொல்லியல் கலைப்பொருட்கள், வரலாற்றுக்கு முந்தைய ஆயுதங்கள், சிற்பங்கள், வெண்கல சிற்பங்கள், மர சிற்பங்கள், கைவினைப் பொருட்கள், நாணயங்கள், தாவரவியல், நிலவியல் மற்றும் விலங்கியல் சார்ந்த பொருட்கள் சேகரித்து வைக்கப் பட்டுள்ளன. மானிடவியல், கலை, தொல்லியல், தாவரவியல், புவியமைப்பியல், நாணயவியல், விலங்கியல் முதலிய துறைகளுக்கு அன்றும் இன்றும் அருங்காட்சியகம் கருவூலமாகத் திகழ்கிறது.  
இங்குள்ள படக்காட்சியகத்தில் வட ஆற்காடு மாவட்டம் தொடர்பான வரலாற்று நினைவு சின்னங்கள் தொகுக்கப்பட்டுள்ளன. தந்தத்தால் செய்யப்பட்ட சதுரங்கப் பலகை, இலங்கை நாணயங்கள், பல்லவ மற்றும் விஜயநகர காலத்தைய கற்சிற்பங்கள் முதலியன சிறப்பம்சங்களாகும். ஓலைச்சுவடிகள், கல்வெட்டுகள் படித்தல் போன்ற கலைசார் கல்வி நடவடிக்கைகளும் இங்கு மேற் கொள்ளப்படுகின்றன.
# வேலூர் மாவட்டச் சுற்றுலாத் தலங்கள்

## ரத்தினகிரி முருகன் கோயில்

வேலூரிலிருந்து ஆற்காடு செல்லும் வழியில் தேசிய நெடுஞ்சாலையில் உள்ள ரத்தினகிரி மலை உச்சியில் பாலமுருகன் கோயில் உள்ளது.பாலமுருகனடிமை சுவாமிகள் இக்கோயிலைக் கட்டி நிர்வகித்து வருகிறார். 14 ஆம் நூற்றாண்டில் கட்டப்பட்ட இக்கோயில் முருகனின் அருளாலும், பாலமுருகனடிமை சுவாமிகளின் அருளாலும், பக்தர்களின் அருளாலும் ஒளிர்வதாக நம்பப்படுகிறது.காலை ஆறு மணி முதல் மாலை எட்டு மணி வரையிலும் ஏராளமான பக்தர்கள் நாள்தோறும் இங்கு வந்து வழிபடுகிறார்கள். தேவர்களின் கடவுளாக நம்பப்படும் முருகன் ரத்தினகிரியில் வாழ்ந்து அருள்பாலிப்பதாக மக்கள் நம்புகிறார்கள்
# வேலூர் மாவட்டச் சுற்றுலாத் தலங்கள்

## பொற்கோயில்

வேலூரின் தென் முனையில் சுமார் 9 கிலோமீட்டர் தூரத்தில் உள்ள திருமலைக்கோடி என்னுமிடத்தில் ஸ்ரீபுரம் பொற்கோயில் அமைந்துள்ளது. இக்கோயிலுள்ள முக்கிய கோபுரம் தங்கத்தால் வேயப்பட்டுள்ளது. நட்சத்திர வடிவில் அமைக்கப்பட்ட இக்கோயில் ஸ்ரீநாராயணி பீடத்தால் கட்டப்பட்டுள்ளது. சுமார் 100 ஏக்கர் பரப்பளவில் ரூ 600 கோடி செலவிடப்பட்டு 55000 சதுர அடி கோயிலாக இது கட்டப்பட்டுள்ளது. 1500 கிலோ தங்கத் தகடுகள் இக்கோயில் முழுவதும் வேயப்பட்டுள்ளது . தங்கக் கோயிலை சுற்றியுள்ள அலங்கார வளைவுகள், மண்டபங்கள், முகப்புகள் ஆகியவை இரவு நேரத்தில் வேலூரின் முக்கிய சாலையில் செல்வோர் கண்ணை கவரும் வகையில் நவீன விளக்கு ஒளியில் பிரகாசிப்பது இதன் சிறப்பாகும். தற்பொழுது ஸ்ரீலட்சுமி நாராயணி அம்மனுக்கு மட்டும் உள்ள சந்நிதி பெருமாளுக்கும் தனி கற்கோயிலாக உருவாக்கப்படுகின்றது
முருகன் கோயில், காங்கேயநல்லூர்.
கோட்டையிலிருந்து 5கிமீ தொலைவில் காட்பாடி அருகே காங்கேயநல்லூரில் முருகன் கோயில் உள்ளது. .
# வேலூர் மாவட்டச் சுற்றுலாத் தலங்கள்

## அமிர்தி உயிரியல் பூங்கா

இந்தியாவில் உள்ள தமிழ்நாடு மாநிலத்தின் வேலூர் மாவட்டத்தில் அமிர்தி உயிரியல் பூங்கா காணப்படுகிறது. இப்பூங்கா வேலூர் நகரில் இருந்து சுமார் 16 மைல் அல்லது 25 கிலோமீட்டர் தூரத்தில் அமைந்துள்ளது. 25 ஹெக்டேர் அளவுக்குப் பரந்து விரிந்துள்ள அமிர்தி உயிரியல் பூங்காவில் அழகான நீர்வீழ்ச்சி ஒன்றும் காணப்படுகிறது.  
நீர்வீழ்ச்சியில் பருவமழை காலங்களில் நீரின் வீழ்ச்சி கண்களைக் கொள்ளை கொள்ளும். சுற்றுலாப் பயணிகளின் வருகை விடுமுறை நாள்களில் மட்டும் அதிகமாக உள்ளது. இவ்வன விலங்குப் பூங்காவில் மான்கள், கீரிப்பிள்ளைகள், நரிகள், குரங்குகள், சிவப்பு தலை கிளிகள், காதல் பறவைகள், ஆமைகள்,மயில்கள்,முதலைகள்,காட்டுப் பூனைகள்,கழுகுகள், வாத்துகள்,புறாக்கள்,காட்டுக் கிளிகள்,முயல்கள், மற்றும் மலைப்பாம்புகள் முதலியன வாழ்ந்து பூங்காவை அழகாக்குகின்றன
# வேலூர் மாவட்டச் சுற்றுலாத் தலங்கள்

## டெல்லி கேட் (வேலூர்)

ஆற்காடு பாலாற்றங்கரையில் செய்யாறு பைபாஸ் ரோட்டில் உள்ள ஒரு உயர்ந்த நுழைவுவாயில் டெல்லி கேட் என்றழைக்கப்படுகிறது. 1751ல் ஆற்காடு நவாப்பிடம் இருந்து ராபர்ட் கிளைவ் ஆட்சியை கைப்பற்றியதன் நினைவாக கட்டப்பட்டுள்ளது. அப்போது ஆற்காட்டுக்குள் நுழைபவர்கள் இவ்வழியாகத்தான் வரவேண்டியிருந்தது. இது ஆற்காட்டின் ஒரு பகுதியாகும். ஆற்காடு கோட்டையின் பிரதான நுழைவாயிலாக இது விளங்கியது. 18 ஆம் நூற்றாண்டின் முதல் பாதியில் முகலாய ஆளுநரான டாட் கான் பன்னியின் கட்டடத்தின் ஒரு பகுதியாக இந்த வாயில் இருந்தது.
# கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி

**கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி** சொற்பிழைகளையும் இலக்கப்பிழைகளையும் திருத்தும் ஒரு கட்டற்ற மென்பொருளை உருவாக்குவதற்காகத் தமிழ்ச் சமூகத்தின் முயற்சிகளும் அதன் விளைவுகளும்.